સ્ટેચ્યુ ઓફ યુનિટીના લોકાર્પણ બાદ ઉત્તરપ્રદેશના મુખ્યમંત્રી યોગી અદિત્યનાથ આવતીકાલે તારીખ ૨જી નવેમ્બરના રોજ લગભગ અગીયાર વાગ્યાની આસપાસ કેવડિયા સ્ટેચ્યુ ઓફ યુનિટીની મુલાકાતે આવી રહ્યા છે. ઉત્તર પ્રદેશના મુખ્યમંત્રી યોગી અદિત્યનાથ દેશના પ્રથમ મુખ્યમંત્રી હશે, જે લોકાર્પણ બાદ તુરંત સ્ટેચ્યુ ઓફ યુનિટીની મુલાકાતે આવી રહ્યા છે. તેમની સાથે ગુજરાતના મુખ્યમંત્રી વિજય રૂપાણી અને ગુજરાત તથા ઉત્તરપ્રદેશના વરિષ્ઠ અધિકારીઓ પણ મુલાકાતમાં જોડાશે.